Neolentinus lepideus

Neolentinus lepideus Gloeophyllaceae familiako onddo espezie bat da.

Sinonimoa: Lentinus Lepideus

Ez da jangarritzat hartzen, haragi gogorra eta zaila (heldua denean)

Deskribapena 
Kapela: 5 eta 12 cm bitarteko diametrokoa, ganbila, ertz inkurbatuarekin, batzuetan irregularra, zurixka ezkata arreekin.

Orriak: Zurixkak, zabal, zabalak, dekurrenteak, ertza koskaduna.

Orri dekurrenteak: Hanka ukitzeaz gain, beherantz jarraitzen duten orriak.

Hanka: Haritsua, gehienetan laburra, batzuetan eszentrikoa, zilindrikoa, puntan amaitzen da; zurixka, ezkata altxatuekin.

Haragia: Zuria, zaila, gogorra, batez ere oinekoa; anis usain atsegina du.

Etimologia: Lentinus terminoa latinetik dator, "lentus" hitzetik, eta zaila, elastikoa, esan nahi du, kapelaren haragiari erreferentzia eginez, zuntzuna eta larrukara.

Jangarritasuna 
Ez du sukaldaritzarako balio.

Nahasketa arriskua 
Dituen ezaugarriak direla eta ez dago nahasterik.

Sasoia eta lekua 
Batez ere udaberrian eta udazkenean, koniferoen saprofitoa (Abies, Larix, Picea, Pinus eta Sekuoia ), enborretan, motzondoetan eta landutako egurretan.

Banaketa eremua 
Europa, Ipar Amerika, Erdialdeko Amerika, Errusia, Kazakhstan, Erdialdeko Asia, Himalaiako eremua, India, Japonia, Australia, Zeelanda Berria, Hegoafrika, Argentina.

Erreferentziak

Kanpo estekak 

Gloeophyllaceae